**POZIV RODITELJIMA I UČENICIMA 7. I 8. RAZREDA**

Pozivamo vas na **prezentaciju zanimanja i srednjoškolskih programa** koja će se održati

**4. ožujka 2020. (srijeda) u 18 sati** u višenamjenskom prostoru u Osnovnoj školi Đurmanec.

Prezentaciji će prisustvovati predstavnici Krapinsko-zagorske županije, veći broj srednjih škola s područja Županije, predstavnici Hrvatskog zavoda za zapošljavanje područnog ureda Krapina, Obrtničke komore Krapinsko-zagorske županije i pripadajućih Udruženja obrtnika, HGK-ŽK Krapina, uz podršku Zagorske razvojne agencije, s ciljem profesionalnog informiranja i usmjeravanja učenika.

**Učenici i roditelji će moći:**

* vidjeti kratke prezentacije zanimanja/programa za koje će biti moguć upis u školskoj godini 2020./2021.
* postaviti pitanja predstavnicima pojedinih srednjih škola
* dobiti informativne materijale
* prikupiti informacije o zanimanjima za koje se mogu školovati na području Krapinsko-zagorske županije, srednjim školama koje upisuju učenike, informacije o organizaciji nastave, prijavama za upis i uvjetima upisa u 1. razred srednje škole, deficitarnim obrtničkim zanimanjima

**Prije zajedničkog dijela koji se odnosi na prezentaciju zanimanja/sš programa, razrednice 8. razreda će održati zasebne roditeljske sastanke po razrednim odjelima s početkom u 17 sati.**

**Očekujemo vaš odaziv!**

Razrednice i pedagoginja Ravnatelj:

Krešimir Kralj, prof.

